Старшыня таварыства Алег Трусаў выказаў задавальненне, што “зноў вярнулася на Радзіму нашая знакамітая пісьменніца і грамадская дзеячка Вольга Іпатава. Паводле ягоных слоў, яна збіраецца пабыць у Беларусі некалькі месяцаў, пад час каторых ТБМ правядзе яшчэ некалькі сустрэч з пісьменніцай. “Яе імя залатымі літарамі ўпісана ў гісторыю беларускай літаратуры. Яна першая раскрыла постаць Ефрасінні Полацкай яшчэ ў тыя далёкія савецкія часы, кіравала Саюзам беларускіх пісьменнікаў, на маю думку, мабыць была найлепшым кіраўніком гэтага творчага аб’яднання. Як вядома, яе кніжкі ў крамах не залежваюцца і карыстаюцца вялікім попытам у прыхільнікаў беларушчыны, — сказаў Трусаў.